
1. VAISTINIO PREPARATO PAVADINIMAS

Amoxicillin/Clavulanic acid Antibiotice 1 000 mg/200 mg milteliai injekciniam ar infuziniam tirpalui


2. KOKYBINĖ IR KIEKYBINĖ SUDĖTIS

Kiekviename flakone yra 1 000 mg amoksicilino (amoksicilino natrio druskos pavidalu) ir 200 mg klavulano rūgšties (kalio klavulanato pavidalu).

Pagalbinė-s medžiagos, kurių) poveikis žinomas
Kiekviename flakone yra 39,3 mg kalio ir 62,9 mg natrio.

Visos pagalbinės medžiagos išvardytos 6.1 skyriuje.


3. FARMACINĖ FORMA

Milteliai injekciniam ar infuziniam tirpalui.
Balti arba beveik balti sterilūs milteliai.


4. KLINIKINĖ INFORMACIJA

4.1 Terapinės indikacijos

Amoxicillin/Clavulanic acid Antibiotice skirtas toliau išvardytoms suaugusiųjų, paauglių ir vaikų infekcijoms gydyti (žr. 4.2, 4.4 ir 5.1 skyrius):
· sunkios ausų, nosies ir gerklės infekcijos (pvz., mastoiditas, peritonzilinės infekcijos, epiglotitas ir sinusitas, kai kartu pasireiškia sunkūs sisteminiai požymiai ir simptomai);
· lėtinio bronchito paūmėjimai (tinkamai diagnozuoti);
· bendruomenėje įgyta pneumonija;
· cistitas;
· pielonefritas;
· odos ir minkštųjų audinių infekcijos, ypač celiulitas, gyvūnų įkandimai, sunkus danties abscesas su išplitusiu celiulitu;
· kaulų ir sąnarių infekcijos, ypač osteomielitas;
· pilvo ertmės infekcijos;
· moterų lytinių organų infekcijos.

Infekcijų, susijusių su didelėmis chirurginėmis operacijomis, profilaktika suaugusiesiems, pavyzdžiui, operuojant šias sritis:
· virškinimo traktą;
· dubens ertmę;
· galvą ir kaklą;
· tulžies takus.

Reikia atsižvelgti į oficialias tinkamo antibakterinių preparatų vartojimo gaires.

4.2 Dozavimas ir vartojimo metodas

Dozavimas

Dozės išreikštos amoksicilino ir klavulano rūgšties kiekiu, išskyrus atvejus, kai atskirai pateikiama kiekvienos medžiagos dozė.

Parenkant Amoxicillin/Clavulanic acid Antibiotice dozę konkrečiai infekcijai gydyti, reikia atsižvelgti į:
· tikėtinus patogenus ir tikėtiną jų jautrumą antibakteriniams preparatams (žr. 4.4 skyrių);
· infekcijos sunkumą ir vietą;
· paciento amžių, kūno svorį ir inkstų funkciją, kaip nurodyta toliau.

Prireikus reikia apsvarstyti alternatyvių amoksicilino ir klavulano rūgšties formų (pvz., tokių, kuriose yra didesnė amoksicilino dozė ir (arba) kitoks amoksicilino bei klavulano rūgšties santykis) vartojimą (žr. 4.4 ir 5.1 skyrius).

Vartojant šiuos Amoxicillin/Clavulanic acid Antibiotice miltelius injekciniam ar infuziniam tirpalui taip, kaip rekomenduojama toliau, užtikrinama 3 000 mg amoksicilino ir 600 mg klavulano rūgšties bendra paros dozė. Jeigu manoma, kad reikalinga didesnė amoksicilino paros dozė, rekomenduojama rinktis alternatyvią intraveninę amoksicilino ir klavulano rūgšties formą, kad nebūtų vartojamos nereikalingai didelės klavulano rūgšties paros dozės.

Gydymo trukmę reikia nustatyti atsižvelgiant į paciento atsaką. Kai kurias infekcijas (pvz., osteomielitą) reikia gydyti ilgiau. Gydymo negalima tęsti ilgiau kaip 14 dienų iš naujo neįvertinus paciento būklės (apie ilgalaikį gydymą žr. 4.4 skyriuje).

Reikia atsižvelgti į vietines gaires dėl tinkamo amoksicilino ir klavulano rūgšties dozavimo dažnio.

Suaugusieji, paaugliai ir vaikai, sveriantys ≥ 40 kg

4.1 skyriuje nurodytoms infekcijoms gydyti: 1 000 mg/200 mg kas 8 valandas

	Chirurginei profilaktikai suaugusiųjų
	Jei procedūra trunka trumpiau nei 1 valandą, rekomenduojama amoksicilino ir klavulano rūgšties dozė yra nuo 1 000 mg/200 mg iki 2 000 mg/200 mg, suleidžiama sukeliant anesteziją (2 000 mg/200 mg dozes galima gauti vartojant alternatyvią intraveninę amoksicilino ir klavulano rūgšties formą).

Jei procedūra trunka ilgiau nei 1 valandą, rekomenduojama amoksicilino ir klavulano rūgšties dozė yra nuo 1 000 mg/200 mg iki 2 000 mg/200 mg, suleidžiama sukeliant anesteziją, ir dar iki trijų 1 000 mg/200 mg dozių per 24 valandas.

Jei per operaciją pastebimi aiškūs klinikiniai infekcijos požymiai, po operacijos reikės skirti įprastą intraveninio arba geriamojo gydymo kursą.



Vaikai, sveriantys < 40 kg

Rekomenduojamos dozės:
· 3 mėnesių ir vyresni vaikai: 25 mg/5 mg/kg kūno svorio kas 8 valandas
· Jaunesni kaip 3 mėnesių arba mažiau kaip 4 kg sveriantys vaikai: 25 mg/5 mg/kg kūno svorio kas 12 valandų

Senyvi pacientai

Dozės keisti nereikia.

Sutrikusi inkstų funkcija

Dozės keičiamos atsižvelgiant į didžiausią rekomenduojamą amoksicilino kiekį.
Pacientams, kurių kreatinino klirensas (KrKl) didesnis kaip 30 ml/min., dozės keisti nereikia.

Suaugusieji, paaugliai ir vaikai, sveriantys ≥ 40 kg

	KrKl 10–30 ml/min.
	Pradinė dozė yra 1 000 mg/200 mg, po to skiriama po 500 mg/100 mg du kartus per parą

	KrKl < 10 ml/min.
	Pradinė dozė yra 1 000 mg/200 mg, po to skiriama po 500 mg/100 mg kas 
24 valandas



	Hemodializė
	Pradinė dozė yra 1 000 mg/200 mg, po to skiriama po 500 mg/100 mg kas 24 valandas ir papildoma 500 mg/100 mg dozė dializės pabaigoje (kadangi sumažėja ir amoksicilino, ir klavulano rūgšties koncentracija serume)



Vaikai, sveriantys < 40 kg
	KrKl nuo 10 iki 30 ml/min.
	25 mg/5 mg/kg kūno svorio kas 12 valandų

	KrKl < 10 ml/min.
	25 mg/5 mg/kg kūno svorio kas 24 valandas

	Hemodializė
	25 mg/5 mg/kg kūno svorio kas 24 valandas ir papildoma 
12,5 mg/2,5 mg/kg kūno svorio dozė dializės pabaigoje (kadangi sumažėja ir amoksicilino, ir klavulano rūgšties koncentracija serume).



Sutrikusi kepenų funkcija

Dozuoti atsargiai ir reguliariai stebėti kepenų funkciją (žr. 4.3 ir 4.4 skyrius).

Vartojimo metodas

Amoxicillin/Clavulanic acid Antibiotice skirtas vartoti į veną.

Amoxicillin/Clavulanic acid Antibiotice galima vartoti lėtai leidžiant tiesiai į veną ar per lašelinės vamzdelį per 3–4 min. arba infuzuojant per 30–40 min.

Amoxicillin/Clavulanic acid Antibiotice   negalima vartoti į raumenis.

Jaunesniems kaip 3 mėnesių vaikams Amoxicillin/Clavulanic acid Antibiotice galima vartoti tik infuzijos būdu.

Gydymą Amoxicillin/Clavulanic acid Antibiotice galima pradėti skiriant intraveninį preparatą ir baigti tinkama geriamąja forma, jei tai tinka konkrečiam pacientui.

Vaistinio preparato ruošimo ir skiedimo prieš vartojant instrukcija pateikiama 6.6 skyriuje.

4.3 Kontraindikacijos

· Padidėjęs jautrumas veikliosioms medžiagoms arba bet kuriam penicilinui.
· Buvusi sunki staigi padidėjusio jautrumo reakcija (pvz., anafilaksija) kitam beta laktaminiam preparatui (pvz., cefalosporinui, karbapenemui ar monobaktamui).
· Buvusi gelta arba kepenų funkcijos sutrikimas dėl amoksicilino ir klavulano rūgšties vartojimo (žr. 4.8 skyrių).

4.4 Specialūs įspėjimai ir atsargumo priemonės

Prieš pradedant gydymą amoksicilinu ir klavulano rūgštimi, reikia atidžiai išsiaiškinti, ar anksčiau nebuvo padidėjusio jautrumo reakcijų vartojant penicilinų, cefalosporinų ar kitų beta laktaminių preparatų (žr. 4.3 ir 4.8 skyrius).
Gauta pranešimų apie gydant penicilinais pasireiškusias sunkias ir kartais mirtinas padidėjusio jautrumo (įskaitant anafilaktoidines ir sunkias nepageidaujamas odos) reakcijas. Padidėjusio jautrumo reakcijos taip pat gali progresuoti į Kounio (Kounis) sindromą – sunkią alerginę reakciją, galinčią sukelti miokardo infarktą (žr. 4.8 skyrių). Šių reakcijų pasireiškimo tikimybė didesnė asmenims, kuriems anksčiau buvo nustatytas padidėjęs jautrumas penicilinui, ir asmenims, sergantiems atopinėmis ligomis. Pasireiškus alerginei reakcijai, būtina nutraukti gydymą amoksicilinu ir klavulano rūgštimi ir skirti tinkamą alternatyvų gydymą.

[bookmark: _Hlk152923500]Gauta pranešimų apie vaistų sukelto enterokolito sindromą (VSES), daugiausia vaikams, vartojusiems amoksiciliną ir klavulanatą (žr. 4.8 skyrių). VSES – tai alerginė reakcija, kurios pagrindinis simptomas yra užsitęsęs vėmimas (praėjus 1–4 valandoms po vaisto vartojimo), nesant alerginių odos ar kvėpavimo takų simptomų. Kiti simptomai gali būti pilvo skausmas, viduriavimas, hipotenzija arba leukocitozė su neutrofilija. Pasitaikė sunkių atvejų, įskaitant progresavimą iki šoko.

Jeigu įrodoma, kad infekciją sukėlė amoksicilinui jautrus (-ūs) mikroorganizmas (-ai), vadovaujantis oficialiomis gairėmis, reikia apsvarstyti gydymo keitimą iš amoksicilino ir klavulano rūgšties į amoksiciliną.

Ši amoksicilino ir klavulano rūgšties forma gali netikti vartoti, jei yra didelė rizika, jog tikėtini patogenai atsparūs beta laktaminiams preparatams, ir šio atsparumo nelemia beta laktamazės, kurias slopina klavulano rūgštis. Kadangi specifinių T > MSK duomenų nėra, o panašių  
geriamųjų formų duomenys ribiniai, ši forma (be papildomo amoksicilino) gali netikti penicilinui atsparaus S. pneumoniae sukeltai infekcijai gydyti.

Pacientams, kurių inkstų funkcija sutrikusi arba kurie vartoja dideles dozes, gali pasireikšti traukuliai (žr. 4.8 skyrių).

Amoksicilino ir klavulano rūgšties reikėtų nevartoti, jei įtariama infekcinė mononukleozė, nes pavartojus amoksicilino ši liga siejama su tymų pavidalo bėrimo atsiradimu.

Kartu su amoksicilinu vartojant alopurinolį, gali padidėti alerginių odos reakcijų tikimybė.

Ilgalaikis vartojimas kartais gali lemti nejautrių mikroorganizmų išvešėjimą.

Gydymo pradžioje pasireiškusi karščiavimo lydima išplitusi eritema su pustulėmis gali būti ūminės generalizuotos egzanteminės pustuliozės (ŪGEP) simptomas (žr. 4.8 skyrių). Pasireiškus šiai reakcijai, Amoxicillin/Clavulanic acid Antibiotice vartojimą reikia nutraukti, o vėliau amoksiciliną vartoti draudžiama.

Pacientams, kuriems yra kepenų funkcijos sutrikimo požymių, amoksiciliną ir klavulano rūgštį reikia vartoti atsargiai (žr. 4.2, 4.3 ir 4.8 skyrius).

Apie kepenų reiškinius daugiausia pranešta vyrų ir senyvų pacientų gydymo atveju; šie reiškiniai gali būti susiję su ilgalaikiu gydymu. Vaikams šių reiškinių pasitaikė labai retai. Visose populiacijose požymiai ir simptomai paprastai pasireiškia gydymo metu arba netrukus po jo, tačiau kai kuriais atvejais jie gali išryškėti tik praėjus kelioms savaitėms po gydymo. Paprastai jie laikini.

Kepenų reiškiniai gali būti sunkūs, ypač retais atvejais gauta pranešimų apie mirtį. Tokie atvejai dažniausiai pasitaikė pacientams, sergantiems sunkia pagrindine liga arba kartu vartojantiems kitų vaistinių preparatų, kurie, kaip žinoma, gali turėti poveikį kepenims (žr. 4.8 skyrių).

Beveik visų antibakterinių preparatų, įskaitant amoksiciliną, vartojimo atveju pranešta apie pasireiškusį su antibiotikų vartojimu susijusį kolitą; šis sutrikimas gali būti nuo lengvo iki keliančio pavojų gyvybei (žr. 4.8 skyrių). Todėl svarbu atsižvelgti į šią diagnozę pacientams, kurie, vartodami bet kokių antibiotikų arba jų pavartoję, pradeda viduriuoti. Jei pasireiškia su antibiotikų vartojimu susijęs kolitas, reikia nedelsiant nutraukti gydymą Amoxicillin/Clavulanic acid Antibiotice, pasitarti su gydytoju ir pradėti atitinkamą gydymą.
Šioje situacijoje draudžiama vartoti peristaltiką slopinančių vaistų.
Ilgalaikio gydymo metu patartina periodiškai tirti organų sistemų, įskaitant inkstų, kepenų ir kraujodaros, funkcijas.

Amoksiciliną ir klavulano rūgštį vartojantiems pacientams retais atvejais pasireiškė protrombino laiko pailgėjimas.
Kartu skiriant antikoaguliantų, reikia vykdyti atitinkamą stebėseną. Norint palaikyti reikiamą antikoaguliacijos lygį, gali tekti koreguoti geriamųjų antikoaguliantų dozę (žr. 4.5 ir 4.8 skyrius).

Pacientams, kurių inkstų funkcija sutrikusi, dozę reikia koreguoti atsižvelgiant į sutrikimo laipsnį (žr. 4.2 skyrių).

Pacientams, kurių išskiriamo šlapimo kiekis sumažėjęs, labai retais atvejais pastebėta kristalurija (įskaitant ūminį inkstų pažeidimą), dažniausiai taikant parenterinį gydymą. Vartojant dideles amoksicilino dozes, patartina palaikyti pakankamą skysčių suvartojimą ir šlapimo išskyrimą, kad sumažėtų amoksicilino kristalurijos tikimybė. Pacientams, kuriems įvesti šlapimo pūslės kateteriai, reikia reguliariai tikrinti jų praeinamumą (žr. 4.8 ir 4.9 skyrius).

Gydymo amoksicilinu metu, tiriant gliukozės kiekį šlapime, reikia naudoti fermentinius gliukozės oksidazės metodus, nes taikant nefermentinius metodus gali būti gauti klaidingai teigiami rezultatai.

Dėl Amoxicillin/Clavulanic acid Antibiotice sudėtyje esančios klavulano rūgšties gali atsirasti nespecifinis IgG ir albumino prisijungimas prie raudonųjų kraujo kūnelių membranų, todėl Kumbso (Coombs) mėginio rezultatai gali būti klaidingai teigiami.

Gauta pranešimų apie teigiamus tyrimo rezultatus, gautus atliekant „Bio-Rad Laboratories Platelia Aspergillus EIA“ tyrimą amoksiciliną ir klavulano rūgštį vartojantiems pacientams, kuriems vėliau nebuvo nustatyta Aspergillus infekcija. Gauta pranešimų apie kryžmines reakcijas su ne Aspergillus polisacharidais ir polifuranozėmis atliekant „Bio-Rad Laboratories Platelia Aspergillus EIA“ tyrimą. Todėl teigiamus tyrimo rezultatus amoksiciliną ir klavulano rūgštį vartojantiems pacientams reikia vertinti atsargiai ir patvirtinti kitais diagnostiniais metodais.

Šio vaistinio preparato flakone yra 62,9 mg (2,7 mmol) natrio, tai atitinka 3,14 % didžiausios PSO rekomenduojamos paros normos suaugusiesiems, kuri yra 2 g natrio.

Šio vaistinio preparato flakone yra 39,3 mg (1,0 mmol) kalio. Į tai turi atsižvelgti pacientai, kurių inkstų funkcija susilpnėjusi, arba pacientai, kuriems kontroliuojamas kalio kiekis maiste. Gali sukelti skausmą injekcijos vietoje.

4.5 Sąveika su kitais vaistiniais preparatais ir kitokia sąveika

Geriamieji antikoaguliantai
Geriamieji antikoaguliantai ir penicilinų grupės antibiotikai plačiai naudojami praktikoje ir pranešimų apie jų sąveiką nebuvo. Tačiau literatūroje aprašyta atvejų, kai pacientams, vartojantiems acenokumarolį arba varfariną, paskyrus amoksicilino kursą padidėjo tarptautinis normalizuotas santykis. Jei būtina vartoti kartu, pradedant arba baigiant vartoti amoksiciliną reikia atidžiai stebėti protrombino laiką arba tarptautinį normalizuotą santykį. Be to, gali tekti koreguoti geriamųjų antikoaguliantų dozę (žr. 4.4 ir 4.8 skyrius).

Metotreksatas
Penicilinai gali sumažinti metotreksato išsiskyrimą, todėl gali padidėti jo toksiškumas. 

Probenecidas
Vartoti kartu su probenecidu nerekomenduojama. Probenecidas mažina amoksicilino sekreciją inkstų kanalėliuose. Kartu vartojant probenecidą gali padidėti ir ilgiau išlikti didesnė amoksicilino, bet ne klavulano rūgšties, koncentracija kraujyje.

Mikofenolato mofetilas
Gauta pranešimų, kad pacientams, vartojantiems mikofenolato mofetilą ir pradėjusiems vartoti geriamąjį amoksiciliną ir klavulano rūgštį, veikliojo metabolito mikofenolio rūgšties (MFR) koncentracija prieš dozės vartojimą sumažėjo maždaug 50 %. Koncentracijos prieš dozės vartojimą pokytis gali netiksliai atspindėti bendros MFR ekspozicijos pokyčius. Todėl, nesant klinikinių transplantato disfunkcijos požymių, mikofenolato mofetilo dozės paprastai keisti nereikia. Tačiau, vartojant šį derinį ir netrukus po gydymo antibiotikais, reikia vykdyti atidžią klinikinę stebėseną.

4.6 Vaisingumas, nėštumo ir žindymo laikotarpis

Nėštumas
Tyrimai su gyvūnais tiesioginio ar netiesioginio kenksmingo poveikio nėštumui, embriono ir (arba) vaisiaus vystymuisi, gimdymui ar postnataliniam vystymuisi neparodė (žr. 5.3 skyrių). Riboti amoksicilino ir klavulano rūgšties vartojimo žmonių nėštumo metu duomenys nerodo padidėjusios įgimtų formavimosi ydų rizikos. Vieno tyrimo, kuriame dalyvavo moterys, kurioms pasireiškė priešlaikinis vaisiaus vandenų pūslės plyšimas, metu gauta pranešimų, kad profilaktinis gydymas amoksicilinu ir klavulano rūgštimi gali būti susijęs su padidėjusia naujagimių nekrozuojančio enterokolito rizika. Nėštumo metu vartoti reikėtų vengti, nebent gydytojas mano, kad tai būtina.

Žindymas
Abi medžiagos išsiskiria į gydytų moterų pieną (apie klavulano rūgšties poveikį žindomam kūdikiui nieko nežinoma). Todėl žindomam kūdikiui gali atsirasti viduriavimas ir gleivinių grybelinė infekcija, dėl to žindymą gali tekti nutraukti. Reikia atsižvelgti į jautrinimo galimybę. Žindymo laikotarpiu amoksiciliną ir klavulano rūgštį galima vartoti tik prižiūrinčiam gydytojui įvertinus naudos ir rizikos santykį.

4.7 Poveikis gebėjimui vairuoti ir valdyti mechanizmus

Poveikio gebėjimui vairuoti ir valdyti mechanizmus tyrimų neatlikta. Tačiau gali atsirasti nepageidaujamas poveikis (pvz., alerginės reakcijos, svaigulys, traukuliai), kuris gali turėti įtakos gebėjimui vairuoti ir valdyti mechanizmus (žr. 4.8 skyrių).

4.8 Nepageidaujamas poveikis

Dažniausiai registruotos nepageidaujamos reakcijos (NR) yra viduriavimas, pykinimas ir vėmimas.

Toliau išvardytos NR, nustatytos klinikinių tyrimų metu ir stebėjimo po amoksicilino ir klavulano rūgšties pateikimo į rinką metu, sugrupuotos pagal MedDRA organų sistemų klases.
Nepageidaujamo poveikio pasireiškimo dažniui klasifikuoti vartojami šie terminai: Labai dažnas (≥1/10)
Dažnas (nuo ≥1/100 iki <1/10)
Nedažnas (nuo ≥1/1 000 iki <1/100)
Retas (nuo ≥1/10 000 iki <1/1 000)
Labai retas (<1/10 000)
Dažnis nežinomas (negali būti apskaičiuotas pagal turimus duomenis)

	Infekcijos ir infestacijos

	Gleivinių ir odos kandidozė
	Dažnas

	Nejautrių mikroorganizmų išvešėjimas
	Dažnis nežinomas

	Kraujo ir limfinės sistemos sutrikimai

	Grįžtamoji leukopenija (įskaitant neutropeniją)
	Retas

	Trombocitopenija
	Retas

	Grįžtamoji agranulocitozė
	Dažnis nežinomas

	Hemolizinė anemija
	Dažnis nežinomas

	Kraujavimo laiko ir protrombino laiko pailgėjimas1
	Dažnis nežinomas

	Imuninės sistemos sutrikimai10

	Angioneurozinė edema
	Dažnis nežinomas

	Anafilaksija
	Dažnis nežinomas

	Seruminę ligą primenantis sindromas
	Dažnis nežinomas

	Padidėjusio jautrumo vaskulitas
	Dažnis nežinomas

	Nervų sistemos sutrikimai

	Svaigulys
	Nedažnas

	Galvos skausmas
	Nedažnas

	Traukuliai2
	Dažnis nežinomas

	Aseptinis meningitas
	Dažnis nežinomas

	Širdies sutrikimai
	

	Kounio (Kounis) sindromas
	Dažnis nežinomas

	Kraujagyslių sutrikimai

	Tromboflebitas3
	Retas

	Virškinimo trakto sutrikimai

	Viduriavimas
	Dažnas

	Pykinimas
	Nedažnas

	Vėmimas
	Nedažnas

	Virškinimo sutrikimai
	Nedažnas

	Su antibiotikų vartojimu susijęs kolitas4
	Dažnis nežinomas

	Vaistų sukelto enterokolito sindromas
	Dažnis nežinomas

	Ūminis pankreatitas
	Dažnis nežinomas

	Kepenų, tulžies pūslės ir latakų sutrikimai

	AST ir (arba) ALT aktyvumo padidėjimas5
	Nedažnas

	Hepatitas6
	Dažnis nežinomas

	Cholestazinė gelta6
	Dažnis nežinomas

	Odos ir poodinio audinio sutrikimai7

	Odos išbėrimas
	Nedažnas

	Niežulys
	Nedažnas

	Dilgėlinė
	Nedažnas

	Daugiaformė eritema
	Retas

	Stivenso-Džonsono (Stevens-Johnson) sindromas
	Dažnis nežinomas

	Toksinė epidermio nekrolizė
	Dažnis nežinomas

	Pūslinis eksfoliacinis dermatitas
	Dažnis nežinomas

	Ūminė generalizuota egzanteminė pustuliozė (ŪGEP)9
	Dažnis nežinomas

	Vaistų sukelta reakcija su eozinofilija ir sisteminiais simptomais (DRESS)
	Dažnis nežinomas

	Simetriška su vaistais susijusi intertriginė ir fleksinė egzantema (SDRIFE) (babuino sindromas)
	Dažnis nežinomas

	Linijinė IgA liga
	Dažnis nežinomas

	Inkstų ir šlapimo takų sutrikimai

	Intersticinis nefritas
	Dažnis nežinomas

	Kristalurija (įskaitant ūminį inkstų pažeidimą)8
	Dažnis nežinomas

	1 Žr. 4.4 skyrių.
2 Žr. 4.4 skyrių.
3 Injekcijos vietoje.
4 Įskaitant pseudomembraninį kolitą ir hemoraginį kolitą (žr. 4.4 skyrių).
5 Gydant beta laktaminiais antibiotikais, pastebėtas vidutinis AST ir (arba) ALT aktyvumo padidėjimas, tačiau šių radinių reikšmė nežinoma.
6 Šie reiškiniai pasitaikė vartojant kitų penicilinus ir cefalosporinus (žr. 4.4 skyrių).
7 Jei pasireiškia padidėjusio jautrumo dermatitas, gydymą reikia nutraukti (žr. 4.4 skyrių).
8 Žr. 4.9 skyrių.
9 Žr. 4.4 skyrių.
10 Žr. 4.3 ir 4.4 skyrius.




Pranešimas apie įtariamas nepageidaujamas reakcijas
Svarbu pranešti apie įtariamas nepageidaujamas reakcijas, pastebėtas po vaistinio preparato registracijos, nes tai leidžia nuolat stebėti vaistinio preparato naudos ir rizikos santykį. Sveikatos priežiūros ar farmacijos specialistai turi pranešti apie bet kokias įtariamas nepageidaujamas reakcijas, užpildę ir pateikę pranešimo formą Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/nurodytais būdais.

4.9 Perdozavimas

Perdozavimo simptomai ir požymiai

Gali pasireikšti virškinimo trakto simptomai bei skysčių ir elektrolitų pusiausvyros sutrikimas. Pastebėta amoksicilino kristalurijos atvejų, kurie kartais sukėlė inkstų nepakankamumą (žr. 4.4 skyrių).

Pacientams, kurių inkstų funkcija sutrikusi arba kurie vartoja dideles dozes, gali pasireikšti traukuliai.

Gauta pranešimų, kad amoksicilinas nusėda šlapimo pūslės kateteriuose, ypač po to, kai į veną suleidžiamos didelės jo dozės. Reikia reguliariai tikrinti kateterių praeinamumą (žr. 4.4 skyrių).

Apsinuodijimo gydymas

Virškinimo trakto simptomus galima gydyti simptomiškai, atkreipiant dėmesį į vandens ir elektrolitų pusiausvyrą.

Amoksiciliną ir klavulano rūgštį iš kraujotakos galima pašalinti hemodializės būdu.


5. FARMAKOLOGINĖS SAVYBĖS

5.1 Farmakodinaminės savybės

Farmakoterapinė grupė – penicilinų deriniai, įskaitant beta laktamazių inhibitorius, ATC kodas – J01CR02.

Veikimo mechanizmas
Amoksicilinas yra pusiau sintetinis penicilinas (beta laktaminis antibiotikas), slopinantis vieną ar daugiau fermentų (dažnai vadinamų peniciliną prisijungiančiais baltymais, PPB) bakterijų peptidoglikano, kuris yra neatskiriama struktūrinė bakterijų ląstelės sienelės dalis, biosintezės kelyje. Peptidoglikano sintezės slopinimas susilpnina ląstelės sienelę, dėl to ląstelė paprastai suyra ir žūva.

Amoksiciliną gali suardyti atsparių bakterijų gaminamos beta laktamazės, todėl vieno amoksicilino veikimo spektras neapima šiuos fermentus gaminančių mikroorganizmų.

Klavulano rūgštis yra struktūriškai su penicilinais susijęs beta laktamas. Ji inaktyvuoja kai kuriuos beta laktamazės fermentus ir taip apsaugo amoksiciliną nuo inaktyvavimo. Viena klavulano rūgštis kliniškai reikšmingo antibakterinio poveikio neturi.

Santykis tarp farmakokinetikos ir farmakodinamikos
Laikas, kai koncentracija yra didesnė už minimalią slopinamąją koncentraciją (T > MSK), laikomas pagrindiniu amoksicilino veiksmingumo veiksniu.

Atsparumo mechanizmai
Du pagrindiniai atsparumo amoksicilinui ir klavulano rūgščiai mechanizmai yra:
· inaktyvavimas tomis bakterijų beta laktamazėmis (įskaitant B, C ir D klasių), kurių neslopina pati klavulano rūgštis;
· PPB pokyčiai, dėl kurių sumažėja antibakterinio preparato afinitetas taikiniui.

Bakterijų nepralaidumas arba išmetimo siurblių mechanizmai gali lemti bakterijų atsparumą arba prie jo prisidėti; tai ypač būdinga gramneigiamoms bakterijoms.

Jautrumo tyrimų ribinės vertės
Europos jautrumo antimikrobiniams vaistams tyrimų komitetas (angl. „European Committee on Antimicrobial Susceptibility Testing“, EUCAST) nustatė amoksicilino ir klavulano rūgšties jautrumo tyrimų MSK (minimalios slopinamosios koncentracijos) vertinimo kriterijus (įskaitant ribines vertes, taikomas tik vartojant į veną), kurie pateikiami čia: 
https://www.ema.europa.eu/documents/other/minimum-inhibitory-concentration-mic-breakpoints_en.xlsx

Tam tikrų rūšių atsparumo paplitimas įvairiose geografinėse vietovėse laikui bėgant skiriasi, taigi rekomenduojama atsižvelgti į vietinę informaciją apie atsparumą, ypač gydant sunkias infekcines ligas. Jeigu būtina, kai atsparumas vietovėje yra toks, kad preparato naudingumas gydant bent kai kurių tipų infekcijas yra abejotinas, reikia pasikonsultuoti su specialistu.

	Dažniausiai jautrios rūšys

	Aerobiniai gramteigiami mikroorganizmai
Enterococcus faecalis
Gardnerella vaginalis
Staphylococcus aureus (jautrūs meticilinui)£ 
Koagulazei neigiami stafilokokai (jautrūs meticilinui) 
Streptococcus agalactiae
Streptococcus pneumoniae1
Streptococcus pyogenes ir kiti beta hemoliziniai streptokokai
Streptococcus viridans grupė

Aerobiniai gramneigiami mikroorganizmai
Actinobacillus actinomycetemcomitans
Capnocytophaga spp.
Eikenella corrodens
Haemophilus influenzae2
Moraxella catarrhalis
Neisseria gonorrhoeae§
Pasteurella multocida

Anaerobiniai mikroorganizmai
Bacteroides fragilis
Fusobacterium nucleatum
Prevotella spp.

	Rūšys, kurių įgytas atsparumas gali kelti problemų

	Aerobiniai gramteigiami mikroorganizmai
Enterococcus faecium $

Aerobiniai gramneigiami mikroorganizmai
Escherichia coli
Klebsiella oxytoca
Klebsiella pneumoniae
Proteus mirabilis
Proteus vulgaris

	Iš prigimties atsparūs mikroorganizmai

	Aerobiniai gramneigiami mikroorganizmai
Acinetobacter sp.
Citrobacter freundii
Enterobacter sp.
Legionella pneumophila
Morganella morganii
Providencia spp.
Pseudomonas sp.
Serratia sp.
Stenotrophomonas maltophilia

Kiti mikroorganizmai
Chlamydia trachomatis
Chlamydophila pneumoniae
Chlamydophila psittaci
Coxiella burnetti
Mycoplasma pneumoniae



	$ Natūralus vidutinis jautrumas nesant įgyto atsparumo mechanizmo.
£  Visi meticilinui atsparūs stafilokokai yra atsparūs amoksicilinui ir klavulano rūgščiai.
§ Visos padermės, kurių atsparumo amoksicilinui nelemia beta laktamazės, yra atsparios amoksicilinui ir klavulano rūgščiai.
1 Ši amoksicilino ir klavulano rūgšties forma gali netikti penicilinui atsparaus Streptococcus pneumoniae sukeltai infekcijai gydyti (žr. 4.2 ir 4.4 skyrius).
2 Kai kuriose ES šalyse gauta pranešimų apie padermes, kurių jautrumas sumažėjęs; tokių atvejų dažnis buvo didesnis kaip 10 %.



5.2 Farmakokinetinės savybės

Absorbcija
Toliau pateikiami tyrimų, kurių metu sveikų savanorių grupėms į veną boliuso injekcija suleista 
500 mg/100 mg arba 1 000 mg/200 mg amoksicilino ir klavulano rūgšties dozė, farmakokinetikos rezultatai.

	Vidutiniai (±SN) farmakokinetikos parametrai
Boliuso injekcija į veną

	Suvartota dozė
	Amoksicilinas

	
	Dozė
	Vidutinė didžiausia koncentracija serume (μg/ml)
	t1/2 (h)
	AUC (h×mg/l)
	Išsiskyrimas su šlapimu (%, nuo 0 iki 6 val.)

	AMX/CA 
500 mg/100 mg
	500 mg
	32,2
	1,07
	25,5
	66,5

	AMX/CA 
1000 mg/200 mg
	1 000 mg
	105,4
	0,9
	76,3
	77,4

	
	Klavulano rūgštis

	AMX/CA 
500 mg/100 mg
	100 mg
	10,5
	1,12
	9,2
	46,0

	AMX/CA 
1000 mg/200 mg
	200 mg
	28,5
	0,9
	27,9
	63,8

	AMX – amoksicilinas, CA – klavulano rūgštis



Pasiskirstymas
Apie 25 % bendro klavulano rūgšties kiekio plazmoje ir 18 % bendro amoksicilino kiekio plazmoje susijungia su baltymais. Tariamasis amoksicilino pasiskirstymo tūris yra apie 0,3–0,4 l/kg, klavulano rūgšties – apie 0,2 l/kg.

Suleidus į veną, ir amoksicilino, ir klavulano rūgšties rasta tulžies pūslėje, pilvo audiniuose, odoje, riebaluose, raumenų audiniuose, sinoviniame ir peritoniniame skystyje, tulžyje ir pūliuose.
Į smegenų skystį amoksicilinas prasiskverbia nepakankamai.

Atliekant tyrimus su gyvūnais, reikšmingo kurio nors komponento vaistinio preparato darinių susilaikymo audiniuose nenustatyta. Amoksicilino, kaip ir daugumos penicilinų, gali būti aptinkama motinos piene. Motinos piene taip pat galima aptikti klavulano rūgšties pėdsakų (žr. 4.6 skyrių).
Nustatyta, kad ir amoksicilinas, ir klavulano rūgštis prasiskverbia per placentos barjerą (žr. 4.6 skyrių).

Biotransformacija
Dalis amoksicilino išsiskiria su šlapimu neaktyvios penicilo rūgšties pavidalu; šis kiekis atitinka iki 10–25 % pradinės dozės. Žmogaus organizme klavulano rūgštis yra intensyviai metabolizuojama ir išsiskiria su šlapimu ir išmatomis bei anglies dioksido pavidalu su iškvepiamu oru.

Eliminacija
Pagrindinis amoksicilino eliminacijos kelias yra per inkstus, o klavulano rūgšties – per inkstus ir kitais būdais.

Sveikų asmenų organizme amoksicilino ir klavulano rūgšties vidutinis pusinės eliminacijos laikas yra maždaug viena valanda, o vidutinis bendras klirensas – maždaug 25 l/val. Maždaug 60–70 % amoksicilino ir maždaug 40–65 % klavulano rūgšties išsiskiria su šlapimu nepakitusiu pavidalu per pirmąsias 6 valandas po vienkartinės 500 mg/100 mg arba vienkartinės 1 000 mg/200 mg dozės boliuso injekcijos į veną. Įvairių tyrimų duomenimis, per 24 valandas su šlapimu išsiskiria 50–85 % amoksicilino ir 27–60 % klavulano rūgšties. Klavulano rūgšties atveju didžiausias vaistinio preparato kiekis išsiskiria per pirmąsias 2 valandas po vartojimo.

Kartu vartojamas probenecidas lėtina amoksicilino išsiskyrimą, bet nelėtina klavulano rūgšties išsiskyrimo per inkstus (žr. 4.5 skyrių).

Amžius
Amoksicilino pusinės eliminacijos laikas yra panašus maždaug nuo 3 mėnesių iki 2 metų amžiaus vaikams, vyresniems vaikams ir suaugusiesiems. Labai mažiems vaikams (įskaitant neišnešiotus naujagimius) pirmąją gyvenimo savaitę dėl inkstų eliminacijos kelio nebrandumo vartojimo dažnis neturi viršyti dviejų kartų per parą. Kadangi senyviems pacientams dažniau sumažėja inkstų funkcija, dozę reikia parinkti atsargiai; gali būti naudinga stebėti inkstų funkciją.

Sutrikusi inkstų funkcija
Bendras amoksicilino ir klavulano rūgšties klirensas serume mažėja proporcingai blogėjančiai inkstų funkcijai. Vaistinio preparato klirenso sumažėjimas yra ryškesnis amoksicilino nei klavulano rūgšties atveju, nes didesnė amoksicilino dalis išsiskiria per inkstus. Todėl pacientams, kurių inkstų funkcija sutrikusi, dozes reikia parinkti taip, kad būtų užkirstas kelias nepageidaujamam amoksicilino kaupimuisi, išlaikant pakankamą klavulano rūgšties kiekį (žr. 4.2 skyrių).

Sutrikusi kepenų funkcija
Pacientams, kurių kepenų funkcija sutrikusi, vaistinį preparatą reikia dozuoti atsargiai ir reikia reguliariai stebėti kepenų funkciją.

5.3 Ikiklinikinių saugumo tyrimų duomenys

Įprastų farmakologinio saugumo, genotoksiškumo ir toksinio poveikio reprodukcijai ikiklinikinių tyrimų duomenys specifinio pavojaus žmogui nerodo.

Atliekant pakartotinių dozių toksiškumo tyrimus su šunimis, kuriems buvo skiriama amoksicilino ir klavulano rūgšties, nustatytas skrandžio dirginimas, vėmimas bei liežuvio spalvos pasikeitimas.

Kancerogeniškumo tyrimų su amoksicilinu ir klavulano rūgštimi arba jų komponentais neatlikta.


6. FARMACINĖ INFORMACIJA

6.1 Pagalbinių medžiagų sąrašas

Nėra.

6.2 Nesuderinamumas

Šio vaistinio preparato negalima maišyti su kitais, išskyrus nurodytus 6.6 skyriuje.
Amoxicillin/Clavulanic acid Antibiotice negalima maišyti su kraujo produktais, kitais baltyminiais skysčiais, pavyzdžiui, baltymų hidrolizatais, ir intraveninėmis lipidų emulsijomis. Skiriant kartu su aminoglikozidu, antibiotikų negalima maišyti švirkšte, intraveninių skysčių talpyklėje ar infuzijos sistemoje, nes tokiomis sąlygomis aminoglikozidas praranda aktyvumą.

Amoxicillin/Clavulanic acid Antibiotice  negalima maišyti su tirpalais, kurių sudėtyje yra gliukozės, dekstrano ar bikarbonato.

6.3 Tinkamumo laikas

3 metai

Paruošus 
Paruoštą tirpalą 25 °C temperatūroje reikia suvartoti nedelsiant (ne ilgiau kaip per 20 minučių po paruošimo) arba praskiesti.

Praskiedus
Įrodyta, kad cheminis ir fizikinis stabilumas praskiedus yra toks, kaip nurodyta 6.6 skyriuje.
Mikrobiologiniu požiūriu vaistinį preparatą reikia vartoti nedelsiant, nebent atidarymo, paruošimo ir (arba) praskiedimo metodas pašalina mikrobinio užteršimo riziką. Jei vaistinis preparatas nesuvartojamas nedelsiant, už laikymo trukmę ir sąlygas prieš vartojimą atsako vartotojas.

6.4 Specialios laikymo sąlygos

Laikyti ne aukštesnėje kaip 25 °C temperatūroje. Laikyti gamintojo pakuotėje.
Paruošto ir praskiesto vaistinio preparato laikymo sąlygos pateikiamos 6.3 skyriuje.

6.5 Talpyklės pobūdis ir jos turinys

1, 10, 25 arba 50 bespalvių, III tipo stiklo flakonų, užkimštų rausvu arba pilku brombutilo gumos kamščiu, su aliuminio gaubteliu ir raudonu PP nuplėšiamuoju disku dėžutėje.

Gali būti tiekiamos ne visų dydžių pakuotės.

6.6 Specialūs reikalavimai atliekoms tvarkyti ir vaistiniam preparatui ruošti

Tik vienkartiniam vartojimui. Nesuvartotą tirpalą išmesti.
Ruošti ir skiesti reikia aseptinėmis sąlygomis. Prieš vartojimą reikia apžiūrėti, ar tirpale nėra dalelių ir ar nepakitusi jo spalva.

Galima vartoti tik skaidrų tirpalą, kuriame nėra dalelių. 

Amoxicillin/Clavulanic acid Antibiotice flakonai netinka vartoti keliomis dozėmis.
Nesuvartotą vaistinį preparatą ar atliekas reikia tvarkyti laikantis vietinių reikalavimų.

Tirpalų ruošimas injekcijai į veną
Įprastas tirpiklis yra injekcinis vanduo (pagal Europos farmakopėją). Amoxicillin/Clavulanic acid Antibiotice 1 000 mg/200 mg ištirpinamas 20 ml tirpiklio. 20 ml tirpiklio ir 1 000 mg/200 mg sterilaus mišinio (atitinkančio 1 000 mg amoksicilino ir 200 mg klavulano rūgšties) sudaro 20,9 ml tirpalo, kurio koncentracija yra 47,85/9,57 mg/ml.
Tirpinimo metu gali laikinai atsirasti rausva spalva. Paruoštas tirpalas paprastai būna bespalvis arba gelsvas.
Amoxicillin/Clavulanic acid Antibiotice, skiriamas kaip boliusinė injekcija, turi būti suleistas per 
20 minučių nuo paruošimo.

Tirpalų ruošimas infuzijai į veną
Amoxicillin/Clavulanic acid Antibiotice turi būti ruošiamas taip, kaip aprašyta skyriuje „Tirpalų ruošimas injekcijai į veną“.
Paruoštą tirpalą reikia nedelsiant supilti į 100 ml infuzinio tirpalo naudojant mažą maišelį arba infuzijos sistemos biuretę.

Praskiestas tirpalas infuzijai į veną
Paruoštas Amoxicillin/Clavulanic acid Antibiotice tirpalas, praskiestas injekciniu vandeniu, 0,9 % natrio chlorido tirpalu, Ringerio (Ringer) tirpalu, Hartmano (Hartmann) tirpalu arba 0,3 % kalio chlorido ir 0,9 % natrio chlorido tirpalu, yra bespalvis, skaidrus ir be matomų dalelių.
Cheminio ir fizikinio stabilumo vartojimo metu duomenys pateikti toliau esančioje lentelėje.

Mikrobiologiniu požiūriu, nebent atidarymo, paruoišimo ir (arba) skiedimo metodas pašalina  mikrobinio užteršimo riziką, paruoštą ir praskiestą tirpalą (1 paruoštą flakoną praskiestą ne mažiau kaip 100 ml infuzinio tirpalo tūriu) reikia vartoti nedelsiant, nebent atidarymo / paruošimo / skiedimo metodas pašalina 
Jei tirpalas nesuvartojamas nedelsiant, už laikymo trukmę ir sąlygas iki vartojimo atsako vartotojas.

	Injekcija į veną
	Stabilumo laikotarpis 25 °C temperatūroje

	Injekcinis vanduo (pagal Europos farmakopėją)
	2 valandos

	Natrio chlorido 9 mg/ml (0,9 %) tirpalas
	2 valandos

	Sudėtinis natrio chlorido injekcinis tirpalas (Ringerio tirpalas)
	2 valandos

	Sudėtinis natrio laktato tirpalas infuzijai į veną (Ringerio laktato tirpalas, Hartmano tirpalas)
	2 valandos

	0,3 % kalio chlorido ir 0,9 % natrio chlorido tirpalas infuzijai į veną
	2 valandos



	Tirpalas infuzijai į veną
	Stabilumo laikotarpis 5 °C temperatūroje

	Injekcinis vanduo (pagal Europos farmakopėją)
	8 valandos

	Natrio chlorido 9 mg/ml (0,9 %) tirpalas infuzijai į veną
	8 valandos



Amoxicillin/Clavulanic acid Antibiotice tirpalų stabilumas priklauso nuo koncentracijos. Jei reikia vartoti labiau koncentruotus tirpalus, stabilumo laikotarpį reikia atitinkamai pakoreguoti.

Amoxicillin/Clavulanic acid Antibiotice yra mažiau stabilus infuziniuose tirpaluose, kurių sudėtyje yra gliukozės, dekstrano ar bikarbonato. Todėl paruošto Amoxicillin/Clavulanic acid Antibiotice tirpalo negalima pilti į tokius infuzinius tirpalus.


7. REGISTRUOTOJAS

[bookmark: _Hlk234927278]Antibiotice SA
Valea Lupului 1
707410, Iasi 
Rumunija


8. REGISTRACIJOS PAŽYMĖJIMO NUMERIS (-IAI)

LT/1/26/6098/001 – N1
LT/1/26/6098/002 – N10
LT/1/26/6098/003 – N25
LT/1/26/6098/004 – N50


9. REGISTRAVIMO / PERREGISTRAVIMO DATA

Registravimo data 2026 m. liepos 24 d.


10. TEKSTO PERŽIŪROS DATA

2026 m. liepos 24 d.

Išsami informacija apie šį vaistinį preparatą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.


























II PRIEDAS

RINKODAROS SĄLYGOS

A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

B.	TIEKIMO IR VARTOJIMO SĄLYGOS AR APRIBOJIMAI




























A.	GAMINTOJAS (-AI), ATSAKINGAS (-I) UŽ SERIJŲ IŠLEIDIMĄ

Gamintojo, atsakingo už serijų išleidimą, pavadinimas ir adresas

Antibiotice SA
Valea Lupului 1
707410, Iasi 
Rumunija


B.	TIEKIMO IR VARTOJIMO SĄLYGOS AR APRIBOJIMAI

Receptinis vaistinis preparatas.




































































III PRIEDAS

ŽENKLINIMAS IR PAKUOTĖS LAPELIS
















































A. ŽENKLINIMAS


INFORMACIJA ANT IŠORINĖS PAKUOTĖS

DĖŽUTĖ


1.	VAISTINIO PREPARATO PAVADINIMAS

Amoxicillin/Clavulanic acid Antibiotice 1 000 mg/200 mg milteliai injekciniam ar infuziniam tirpalui
amoksicilinas / klavulano rūgštis


2.	VEIKLIOJI (-IOS) MEDŽIAGA (-OS) IR JOS (-Ų) KIEKIS (-IAI)

Kiekviename flakone yra 1 000 mg amoksicilino (amoksicilino natrio druskos pavidalu) ir 200 mg klavulano rūgšties (kalio klavulanato pavidalu).


3.	PAGALBINIŲ MEDŽIAGŲ SĄRAŠAS

Sudėtyje yra kalio ir natrio. Daugiau informacijos pateikiama pakuotės lapelyje.


4.	FARMACINĖ FORMA IR KIEKIS PAKUOTĖJE

milteliai injekciniam ar infuziniam tirpalui

1 flakonas
10 flakonų
25 flakonai
50 flakonų


5.	VARTOJIMO METODAS IR BŪDAS (-AI)

Leisti tik į veną.

Prieš vartojimą perskaitykite pakuotės lapelį.


6.	SPECIALUS ĮSPĖJIMAS, KAD VAISTINĮ PREPARATĄ BŪTINA LAIKYTI VAIKAMS NEPASTEBIMOJE IR NEPASIEKIAMOJE VIETOJE

Laikyti vaikams nepastebimoje ir nepasiekiamoje vietoje.


7.	KITAS (-I) SPECIALUS (-ŪS) ĮSPĖJIMAS (-AI) (JEI REIKIA)

Pastebėjus spalvos pasikeitimą, kuris gali būti irimo požymis, Amoxicillin/Clavulanic acid Antibiotice vartoti negalima.


8.	TINKAMUMO LAIKAS

EXP
Paruošto ir praskiesto vaisto laikymo sąlygos nurodytos pakuotės lapelyje.


9.	SPECIALIOS LAIKYMO SĄLYGOS

Laikyti ne aukštesnėje kaip 25 °C temperatūroje. Laikyti gamintojo pakuotėje.


10.	SPECIALIOS ATSARGUMO PRIEMONĖS DĖL NESUVARTOTO VAISTINIO PREPARATO AR JO ATLIEKŲ TVARKYMO (JEI REIKIA)


11.	REGISTRUOTOJO PAVADINIMAS IR ADRESAS

Antibiotice SA
Valea Lupului 1
707410, Iasi 
Rumunija


12.	REGISTRACIJOS PAŽYMĖJIMO NUMERIS (-IAI) 

LT/1/26/6098/001 – N1
LT/1/26/6098/002 – N10
LT/1/26/6098/003 – N25
LT/1/26/6098/004 – N50


13.	SERIJOS NUMERIS

Lot


14.	PARDAVIMO (IŠDAVIMO) TVARKA

Receptinis vaistas


15.	VARTOJIMO INSTRUKCIJA


16.	INFORMACIJA BRAILIO RAŠTU

Priimtas pagrindimas informacijos Brailio raštu nepateikti.


17.	UNIKALUS IDENTIFIKATORIUS – 2D BRŪKŠNINIS KODAS

2D brūkšninis kodas su nurodytu unikaliu identifikatoriumi.


18.	UNIKALUS IDENTIFIKATORIUS – ŽMONĖMS SUPRANTAMI DUOMENYS

PC
SN 
NN 

MINIMALI INFORMACIJA ANT VIDINIŲ PAKUOČIŲ

FLAKONO ETIKETĖ


1.	VAISTINIO PREPARATO PAVADINIMAS IR VARTOJIMO BŪDAS (-AI)

Amoxicillin/Clavulanic acid Antibiotice 1 000 mg/200 mg milteliai injekciniam ar infuziniam tirpalui 
amoksicilinas / klavulano rūgštis


2.	VARTOJIMO METODAS

Leisti tik į veną.


3.	TINKAMUMO LAIKAS

EXP


4.	SERIJOS NUMERIS

Lot


5.	KIEKIS (MASĖ, TŪRIS ARBA VIENETAI)

1 000 mg/200 mg


6.	KITA

Antibiotice logo













































B. PAKUOTĖS LAPELIS



































Pakuotės lapelis: informacija vartotojui

Amoxicillin/Clavulanic acid Antibiotice 1 000 mg/200 mg milteliai injekciniam ar infuziniam tirpalui
amoksicilinas, klavulano rūgštis

Atidžiai perskaitykite visą šį lapelį, prieš pradėdami vartoti vaistą, nes jame pateikiama Jums svarbi informacija.
· Neišmeskite šio lapelio, nes vėl gali prireikti jį perskaityti.
· Jeigu kiltų daugiau klausimų, kreipkitės į gydytoją, vaistininką arba slaugytoją.
· Jeigu pasireiškė šalutinis poveikis (net jeigu jis šiame lapelyje nenurodytas), kreipkitės į gydytoją, vaistininką arba slaugytoją. Žr. 4 skyrių.

Apie ką rašoma šiame lapelyje?
1. Kas yra Amoxicillin/Clavulanic acid Antibiotice ir kam jis vartojamas
2. Kas žinotina prieš vartojant Amoxicillin/Clavulanic acid Antibiotice
3. Kaip vartoti Amoxicillin/Clavulanic acid Antibiotice
4. Galimas šalutinis poveikis
5. Kaip laikyti Amoxicillin/Clavulanic acid Antibiotice
6. Pakuotės turinys ir kita informacija


1. Kas yra Amoxicillin/Clavulanic acid Antibiotice ir kam jis vartojamas

Amoxicillin/Clavulanic acid Antibiotice yra antibiotikas, kuris veikia naikindamas infekcijas sukeliančias bakterijas. Jo sudėtyje yra du skirtingi vaistai, vadinami amoksicilinu ir klavulano rūgštimi. Amoksicilinas priklauso vaistų, vadinamų penicilinais, grupei; kartais šių vaistų veikimas gali būti slopinamas (jie tampa neaktyvūs). Kita veiklioji medžiaga (klavulano rūgštis) neleidžia tam įvykti.

Amoxicillin/Clavulanic acid Antibiotice vartojamas toliau išvardytoms suaugusiųjų, paauglių ir vaikų infekcijoms gydyti:
· sunkioms ausų, nosies ir gerklės infekcijoms;
· kvėpavimo takų infekcijoms;
· šlapimo takų infekcijoms;
· odos ir minkštųjų audinių infekcijoms, įskaitant dantų infekcijas;
· kaulų ir sąnarių infekcijoms;
· pilvo ertmės infekcijoms;
· moterų lytinių organų infekcijoms.

Amoxicillin/Clavulanic acid Antibiotice vartojamas suaugusiųjų infekcijų, susijusių su didelėmis chirurginėmis operacijomis, profilaktikai.


2. Kas žinotina prieš vartojant Amoxicillin/Clavulanic acid Antibiotice

Amoxicillin/Clavulanic acid Antibiotice Jums vartoti draudžiama
· jeigu yra alergija (padidėjęs jautrumas) amoksicilinui, klavulano rūgščiai arba bet kuriam kitam penicilinų grupės antibiotikui;
· jeigu Jums kada nors buvo pasireiškusi sunki alerginė reakcija bet kuriam kitam antibiotikui. Tai gali būti odos išbėrimas arba veido ar gerklės patinimas;
· jeigu vartojant antibiotiką Jums kada nors pasireiškė kepenų sutrikimų arba gelta (odos pageltimas).

· Jeigu Jums taikoma kuri nors iš šių aplinkybių, Amoxicillin/Clavulanic acid Antibiotice nevartokite.
Jeigu abejojate, prieš pradėdami vartoti Amoxicillin/Clavulanic acid Antibiotice, pasitarkite su gydytoju, vaistininku arba slaugytoju.

Įspėjimai ir atsargumo priemonės
Pasitarkite su gydytoju, vaistininku arba slaugytoju, prieš pradėdami vartoti Amoxicillin/Clavulanic acid Antibiotice, jeigu:
· sergate liaukų karštine;
· Jums skiriamas gydymas dėl kepenų arba inkstų sutrikimų;
· nereguliariai šlapinatės.
Jeigu abejojate, ar Jums taikoma kuri nors iš pirmiau išvardytų aplinkybių, prieš pradėdami vartoti Amoxicillin/Clavulanic acid Antibiotice pasitarkite su gydytoju, vaistininku arba slaugytoju.

Kai kuriais atvejais gydytojas gali ištirti bakterijų, kurios Jums sukelia infekciją, tipą. Atsižvelgiant į rezultatus, Jums gali būti paskirta kitokio stiprumo amoksicilino ir klavulano rūgšties dozė arba kitas vaistas.

Būklės, į kurias turite atkreipti dėmesį
Amoxicillin/Clavulanic acid Antibiotice gali pabloginti kai kurias esamas būkles arba sukelti sunkų šalutinį poveikį. Tai apima alergines reakcijas, traukulius (priepuolius) ir storosios žarnos uždegimą. Vartodami Amoxicillin/Clavulanic acid Antibiotice, turite atkreipti dėmesį į tam tikrus simptomus, kad problemų rizika būtų kuo mažesnė. Žr. 4 skyriaus poskyrį „Būklės, į kurias turite atkreipti dėmesį“.

Kraujo ir šlapimo tyrimai
Jeigu Jums atliekami kraujo tyrimai (pvz., raudonųjų kraujo kūnelių būklės tyrimai arba kepenų funkcijos tyrimai) arba šlapimo tyrimai (pvz., dėl gliukozės), pasakykite gydytojui arba slaugytojui, kad vartojate Amoxicillin/Clavulanic acid Antibiotice. Tai padaryti reikia, nes Amoxicillin/Clavulanic acid Antibiotice gali turėti įtakos šių tyrimų rezultatams.

Kiti vaistai ir Amoxicillin/Clavulanic acid Antibiotice
Jeigu vartojate ar neseniai vartojote kitų vaistų arba dėl to nesate tikri, apie tai pasakykite gydytojui, vaistininkui arba slaugytojui.

Jeigu kartu su Amoxicillin/Clavulanic acid Antibiotice vartojate alopurinolį (vaistą podagrai gydyti), gali būti didesnė alerginės odos reakcijos tikimybė.

Jei vartojamas probenecidas (vaistas podagrai gydyti), vartojant jį kartu su šiuo vaistu gali sumažėti amoksicilino išsiskyrimas, todėl vartoti kartu nerekomenduojama.

Jeigu kartu su Amoxicillin/Clavulanic acid Antibiotice vartojami vaistai, padedantys išvengti kraujo krešulių susidarymo (pvz., varfarinas), gali prireikti papildomų kraujo tyrimų.

Jei vartojamas metotreksatas (vaistas, skirtas vėžiui ir sunkiai psoriazei gydyti), penicilinai gali sumažinti metotreksato išsiskyrimą, todėl gali padidėti jo šalutinis poveikis.

Amoxicillin/Clavulanic acid Antibiotice gali turėti įtakos mikofenolato mofetilo (vaisto, vartojamo persodintų organų atmetimo prevencijai) poveikiui.

Nėštumas, žindymo laikotarpis ir vaisingumas
Jeigu esate nėščia, žindote kūdikį, manote, kad galbūt esate nėščia arba planuojate pastoti, tai prieš vartodama šį vaistą pasitarkite su gydytoju, vaistininku arba slaugytoju.

Vairavimas ir mechanizmų valdymas
Amoxicillin/Clavulanic acid Antibiotice gali sukelti šalutinį poveikį, o jo simptomai gali trikdyti gebėjimą vairuoti.
Nevairuokite ir nevaldykite mechanizmų, nebent jaučiatės gerai.

Amoxicillin/Clavulanic acid Antibiotice sudėtyje yra natrio ir kalio
Kiekviename Amoxicillin/Clavulanic acid Antibiotice flakone yra 62,9 mg (2,7 mmol) natrio (pagrindinio maisto / valgomosios druskos komponento). Tai atitinka 3,14 % didžiausios rekomenduojamos natrio paros normos suaugusiesiems.
Kiekviename Amoxicillin/Clavulanic acid Antibiotice flakone yra 39,3 mg (1,0 mmol) kalio. Į tai turi atsižvelgti pacientai, kurių inkstų funkcija susilpnėjusi, arba pacientai, kuriems kontroliuojamas kalio kiekis maiste. Gali sukelti skausmą injekcijos vietoje.


3. Kaip vartoti Amoxicillin/Clavulanic acid Antibiotice

Patys šio vaisto nevartosite. Šį vaistą Jums injekcijos ar infuzijos pavidalu suleis kvalifikuotas asmuo, pavyzdžiui, gydytojas ar slaugytojas.

Rekomenduojamos dozės

Suaugusieji, paaugliai ir vaikai, sveriantys 40 kg ir daugiau

	Standartinė dozė
	1 000 mg/200 mg kas 8 valandas.

	Infekcijoms sustabdyti operacijos metu ir po jos suaugusiųjų
	1 000 mg/200 mg prieš operaciją, kai Jums suleidžiamas anestetikas.
Dozė gali skirtis atsižvelgiant į operacijos, kuri Jums atliekama, tipą. Gydytojas gali pakartoti dozę, jei operacija trunka ilgiau nei 1 valandą.



Vaikai ir paaugliai, sveriantys mažiau kaip 40 kg
Visos dozės apskaičiuojamos atsižvelgiant į vaiko kūno svorį kilogramais.

	3 mėnesių ir vyresni vaikai ir paaugliai
	25 mg/5 mg/kg kūno svorio kas 8 valandas.

	Jaunesni kaip 3 mėnesių arba mažiau kaip 4 kg sveriantys vaikai
	25 mg /5 mg/kg kūno svorio kas 12 valandų.



Pacientai, turintys inkstų ir kepenų sutrikimų
· Jeigu turite inkstų sutrikimų, Jums gali būti paskirta kitokia dozė. Gydytojas gali parinkti kitokio stiprumo vaistą arba kitą vaistą.
· Jeigu turite kepenų sutrikimų, gydytojas Jus atidžiai stebės ir Jums gali būti reguliariai atliekami kepenų funkcijos tyrimai.

Kaip Jums bus skiriamas Amoxicillin/Clavulanic acid Antibiotice
· Amoxicillin/Clavulanic acid Antibiotice Jums bus suleidžiamas kaip injekcija arba infuzija į veną.
· Vartodami Amoxicillin/Clavulanic acid Antibiotice, gerkite daug skysčių.
· Paprastai Amoxicillin/Clavulanic acid Antibiotice vartosite ne ilgiau kaip 2 savaites, tuomet gydytojas įvertins Jūsų gydymą.

Ką daryti pavartojus per didelę Amoxicillin/Clavulanic acid Antibiotice dozę?
Mažai tikėtina, kad Jums bus paskirta per didelė dozė, tačiau jei manote, kad Jums suleista per daug Amoxicillin/Clavulanic acid Antibiotice, nedelsdami pasakykite gydytojui, vaistininkui arba slaugytojui. Požymiai gali būti skrandžio veiklos sutrikimas (pykinimas, vėmimas ar viduriavimas) arba traukuliai.

Jeigu kiltų daugiau klausimų dėl šio vaisto vartojimo, kreipkitės į gydytoją, vaistininką arba slaugytoją.

4. Galimas šalutinis poveikis

Šis vaistas, kaip ir visi kiti, gali sukelti šalutinį poveikį, nors jis pasireiškia ne visiems žmonėms.
Vartojant šį vaistą, gali atsirasti toliau išvardytas šalutinis poveikis.

Būklės, į kurias turite atkreipti dėmesį
Alerginės reakcijos:
· odos išbėrimas;
· kraujagyslių uždegimas (vaskulitas), kuris gali būti matomas kaip iškilios raudonos ar purpurinės dėmės odoje, bet gali pasireikšti ir kitose kūno srityse;
· karščiavimas, sąnarių skausmas, patinę limfmazgiai kaklo, pažastų ar kirkšnių srityje;
· patinimas, kartais veido ar gerklės (angioedema), dėl kurio gali pasidaryti sunku kvėpuoti;
· kolapsas;
· krūtinės skausmas, pasireiškiantis alerginių reakcijų metu; jis gali būti alergijos sukelto miokardo infarkto (Kounio sindromo) simptomas.
Jeigu Jums pasireiškė bent vienas iš šių simptomų, nedelsdami kreipkitės į gydytoją. Nutraukite Amoxicillin/Clavulanic acid Antibiotice vartojimą.

Storosios žarnos uždegimas
Storosios žarnos uždegimas, pasireiškiantis vandeningu viduriavimu (paprastai su krauju ir gleivėmis), skrandžio skausmu ir (arba) karščiavimu.

Ūminis kasos uždegimas (ūminis pankreatitas)
Jei jaučiate stiprų ir nuolatinį skausmą skrandžio srityje, tai gali būti ūminio pankreatito požymis.

Vaistų sukelto enterokolito sindromas (VSES)
VSES daugiausia pasireiškė amoksiciliną ir klavulanatą vartojusiems vaikams. Tai tam tikra alerginė reakcija, kurios pagrindinis simptomas yra pasikartojantis vėmimas (praėjus 1–4 valandoms po vaisto vartojimo). Kiti simptomai gali būti pilvo skausmas, letargija, viduriavimas ir žemas kraujospūdis.

Jeigu Jums pasireiškė šie simptomai, kuo greičiau kreipkitės į gydytoją.

Dažnas šalutinis poveikis
Gali pasireikšti rečiau kaip 1 iš 10 asmenų:
· pienligė (kandidozė – makšties, burnos ar odos raukšlių grybelinė infekcija);
· viduriavimas.

Nedažnas šalutinis poveikis
Gali pasireikšti rečiau kaip 1 iš 100 asmenų:
· odos išbėrimas, niežulys;
· iškilus niežtintis išbėrimas (dilgėlinė);
· šleikštulys (pykinimas), ypač vartojant dideles dozes;
	jeigu Jums pasireiškia šis poveikis, Amoxicillin/Clavulanic acid Antibiotice reikėtų vartoti prieš valgį;
· vėmimas;
· virškinimo sutrikimai;
· svaigulys;
· galvos skausmas.

Nedažnas šalutinis poveikis, kurį gali rodyti kraujo tyrimai:
· kai kurių kepenyse gaminamų medžiagų (fermentų) kiekio padidėjimas.

Retas šalutinis poveikis
Gali pasireikšti rečiau kaip 1 iš 1 000 asmenų:
· odos išbėrimas, kuris gali virsti pūslėmis ir atrodo kaip nedideli taikiniai (viduryje tamsios dėmės, apsuptos blyškesnio ploto su tamsiu žiedu aplink kraštą – daugiaformė eritema).
	Jeigu pastebėjote bent vieną iš šių simptomų, skubiai kreipkitės į gydytoją;
· patinimas ir paraudimas išilgai venos, kurią palietus labai skauda. 

Retas šalutinis poveikis, kurį gali rodyti kraujo tyrimai:
· mažas ląstelių, dalyvaujančių kraujo krešėjime, skaičius;
· mažas baltųjų kraujo kūnelių skaičius.

Dažnis nežinomas
Dažnis negali būti apskaičiuotas pagal turimus duomenis:
· alerginės reakcijos (žr. pirmiau);
· storosios žarnos uždegimas (žr. pirmiau);
· galvos ir nugaros smegenis gaubiančių membranų uždegimas (aseptinis meningitas);
· sunkios odos reakcijos:
· išplitęs išbėrimas pūslėmis ir odos lupimasis, ypač aplink burną, nosį, akis ir lytinius organus (Stivenso-Džonsono sindromas), ir sunkesnė forma, sukelianti didelio odos ploto lupimąsi (daugiau kaip 30 % kūno paviršiaus – toksinė epidermio nekrolizė);
· išplitęs raudonas odos išbėrimas mažomis pūslėmis su pūliais (pūslinis eksfoliacinis dermatitas);
· raudonas, pleiskanojantis išbėrimas su iškilimais po oda ir pūslėmis (egzanteminė pustuliozė);
· į gripą panašūs simptomai su išbėrimu, karščiavimu, patinusiais limfmazgiais ir nenormaliais kraujo tyrimų rezultatais (įskaitant padidėjusį baltųjų kraujo kūnelių kiekį (eozinofiliją) ir kepenų fermentų aktyvumą) (vaistų sukelta reakcija su eozinofilija ir sisteminiais simptomais (DRESS)); 
· raudonas išbėrimas, paprastai pastebimas abiejose sėdmenų, viršutinės vidinės šlaunų dalies, pažastų ir kaklo pusėse (simetriška su vaistais susijusi intertriginė ir fleksinė egzantema (SDRIFE).
	Jeigu Jums pasireiškė bent vienas iš šių simptomų, nedelsdami kreipkitės į gydytoją;

· kepenų uždegimas (hepatitas);
· gelta, atsiradusi dėl padidėjusio bilirubino (kepenyse gaminamos medžiagos) kiekio kraujyje, dėl kurio Jūsų oda ir akių baltymai gali pagelsti;
· inkstų kanalėlių uždegimas;
· ilgesnis kraujo krešėjimo laikas;
· traukuliai (žmonėms, vartojantiems dideles Amoxicillin/Clavulanic acid Antibiotice dozes arba turintiems inkstų sutrikimų);
· išbėrimas pūslėmis, išsidėsčiusiomis ratu su plutele centre arba kaip perlų vėrinys (linijinė IgA liga).

Šalutinis poveikis, kurį gali rodyti Jūsų kraujo arba šlapimo tyrimai:
· smarkus baltųjų kraujo kūnelių skaičiaus sumažėjimas;
· mažas raudonųjų kraujo kūnelių skaičius (hemolizinė anemija);
· kristalai šlapime, sukeliantys ūminį inkstų pažeidimą.


Jeigu pasireiškė šalutinis poveikis, įskaitant šiame lapelyje nenurodytą, pasakykite gydytojui. Pranešimą apie šalutinį poveikį galite užpildyti ir pateikti Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/ nurodytais būdais arba paskambinti nemokamu telefonu +370 800 73 568. Pranešdami apie šalutinį poveikį galite mums padėti gauti daugiau informacijos apie šio vaisto saugumą.

Pranešdami apie šalutinį poveikį galite mums padėti gauti daugiau informacijos apie šio vaisto saugumą.

5. Kaip laikyti Amoxicillin/Clavulanic acid Antibiotice

Laikyti ne aukštesnėje kaip 25 °C temperatūroje. Laikyti gamintojo pakuotėje.
Paruošto ir praskiesto vaisto laikymo sąlygos nurodytos skyriuje „Toliau pateikta informacija skirta tik sveikatos priežiūros specialistams“.

Šį vaistą laikykite vaikams nepastebimoje ir nepasiekiamoje vietoje.

Ant flakono etiketės ir dėžutės po „EXP“ nurodytam tinkamumo laikui pasibaigus, šio vaisto vartoti negalima. Vaistas tinkamas vartoti iki paskutinės nurodyto mėnesio dienos.

Pastebėjus spalvos pasikeitimą, kuris gali būti irimo požymis, Amoxicillin/Clavulanic acid Antibiotice vartoti negalima. Ruošiant gali laikinai atsirasti rausva spalva. Paruoštas tirpalas paprastai būna bespalvis arba gelsvas.
Nevartokite kitokios spalvos tirpalų!

Vaistų negalima išmesti į kanalizaciją arba su buitinėmis atliekomis. Kaip išmesti nereikalingus vaistus, klauskite vaistininko. Šios priemonės padės apsaugoti aplinką.


6. Pakuotės turinys ir kita informacija

Amoxicillin/Clavulanic acid Antibiotice sudėtis
· Veikliosios medžiagos yra 1 000 mg amoksicilino (amoksicilino natrio druskos pavidalu) ir 200 mg klavulano rūgšties (kalio klavulanato pavidalu) kiekviename flakone.
· Pagalbinės medžiagos – šio vaisto sudėtyje pagalbinių medžiagų nėra.

Amoxicillin/Clavulanic acid Antibiotice išvaizda ir kiekis pakuotėje

Visas vaisto pavadinimas yra Amoxicillin/Clavulanic acid Antibiotice 1 000 mg/200 mg milteliai injekciniam ar infuziniam tirpalui.
Amoxicillin/Clavulanic acid Antibiotice yra balti arba beveik balti sterilūs milteliai.
1, 10, 25 arba 50 bespalvių, III tipo stiklo flakonų, užkimštų rausvu arba pilku brombutilo gumos kamščiu, su aliuminio gaubteliu ir raudonu PP nuplėšiamuoju disku dėžutėje.

Gali būti tiekiamos ne visų dydžių pakuotės.

Registruotojas ir gamintojas

Antibiotice SA
Valea Lupului 1
707410, Iasi 
Rumunija

Šis vaistas Europos ekonominės erdvės valstybėse narėse registruotas tokiais pavadinimais:

Lietuva: Amoxicillin/Clavulanic acid Antibiotice 1 000 mg/200 mg milteliai injekciniam ar infuziniam tirpalui
Vengrija: Xivulan 1000 mg/200 mg por oldatos injekcióhoz vagy infúzióhoz
Čekija: AMOXICILLIN/CLAVULANIC ACID ARDEZ
Vokietija: Amoxicillin/Clavulansäure Antibiotice 1000 mg/200 mg Pulver zur Herstellung einer Injektions-/Infusionslösung
Kroatija: Amoksicilin/klavulanska kiselina Antibiotice 1000 mg/200 mg prašak za otopinu za injekciju/infuziju
Italija: Amoxicillina e Acido Clavulanico Antibiotice
Latvija: Amoxicillin/Clavulanic acid Antibiotice 1000 mg/200 mg pulveris injekciju/ infūziju šķīduma pagatavošanai
Lenkija: Amoxicillin + clavulanic acid Antibiotice
Slovėnija: Amoksicilin/klavulanska kislina Antibiotice 1000 mg/200 mg prašek za raztopino za injiciranje/infundiranje
Slovakija: AMOXICILLIN/CLAVULANIC ACID ARDEZ

Jeigu apie šį vaistą norite sužinoti daugiau, kreipkitės į registruotoją.

Šis pakuotės lapelis paskutinį kartą peržiūrėtas 2026-07-24.

Išsami informacija apie šį vaistą pateikiama Valstybinės vaistų kontrolės tarnybos prie Lietuvos Respublikos sveikatos apsaugos ministerijos tinklalapyje https://vvkt.lrv.lt/lt/.

--------------------------------------------------------------------------------------------------------------------------
Toliau pateikta informacija skirta tik sveikatos priežiūros specialistams.

Daugiau informacijos rasite preparato charakteristikų santraukoje.

Vartojimo metodas

Amoxicillin/Clavulanic acid Antibiotice galima vartoti lėtai leidžiant tiesiai į veną ar per lašelinės vamzdelį per 3–4 min. arba infuzuojant per 30–40 min. Amoxicillin/Clavulanic acid Antibiotice negalima vartoti į raumenis.

Nesuderinamumas
Šio vaistinio preparato negalima maišyti su kitais, išskyrus nurodytus pakuotės lapelyje.
Amoxicillin/Clavulanic acid Antibiotice negalima maišyti su kraujo produktais, kitais baltyminiais skysčiais, pavyzdžiui, baltymų hidrolizatais, ir intraveninėmis lipidų emulsijomis. Skiriant kartu su aminoglikozidu, antibiotikų negalima maišyti švirkšte, intraveninių skysčių talpyklėje ar infuzijos sistemoje, nes tokiomis sąlygomis aminoglikozidas praranda aktyvumą.

Amoxicillin/Clavulanic acid Antibiotice negalima maišyti su tirpalais, kurių sudėtyje yra gliukozės, dekstrano ar bikarbonato.

Ruošimas
Tik vienkartiniam vartojimui. Nesuvartotą tirpalą išmesti.
Ruošti ir skiesti reikia aseptinėmis sąlygomis. Prieš vartojant reikia apžiūrėti, ar tirpale nėra dalelių ir ar nepakitusi jo spalva.
Galima vartoti tik skaidrų tirpalą, kuriame nėra dalelių. 

Nesuvartotą vaistinį preparatą ar atliekas reikia tvarkyti laikantis vietinių reikalavimų.

Tirpalų ruošimas injekcijai į veną
Įprastas tirpiklis yra injekcinis vanduo (pagal Europos farmakopėją). Amoxicillin/Clavulanic acid Antibiotice 1 000 mg/200 mg ištirpinamas 20 ml tirpiklio. 20 ml tirpiklio ir 1 000 mg/200 mg sterilaus mišinio (atitinkančio 1 000 mg amoksicilino ir 200 mg klavulano rūgšties) sudaro 20,9 ml tirpalo, kurio koncentracija yra 47,85/9,57 mg/ml.
[bookmark: _Hlk231195966]Tirpinimo metu gali laikinai atsirasti rausva spalva. Paruoštas tirpalas paprastai būnabespalvis arba gelsvas.
Amoxicillin/Clavulanic acid Antibiotice, skiriamas boliusine injekcija, turi būti suleistas per 20 minučių nuo paruošimo.

Tirpalų ruošimas infuzijai į veną
Amoxicillin/Clavulanic acid Antibiotice turi būti ruošiamas taip, kaip aprašyta skyriuje „Tirpalų ruošimas injekcijai į veną“.
Paruoštą tirpalą reikia nedelsiant supilti į 100 ml infuzinio tirpalo naudojant mažą maišelį arba infuzijos sistemos biuretę.

Paruoštų ir praskiestų tirpalų stabilumas

Paruoštas tirpalas (injekcijai į veną arba infuzijai, prieš atskiedžiant)
Įrodyta, kad 25 °C temperatūroje vartojamas vaistinis preparatas chemiškai ir fiziškai stabilus išlieka 20 minučių. Paruoštą tirpalą (1 flakonas su 20 ml injekcinio vandens) reikia suvartoti arba toliau skiesti nedelsiant arba per 20 minučių.

Praskiedus
Įrodyta, kad cheminis ir fizikinis stabilumas praskiedus yra toks, kaip nurodyta toliau pateiktoje lentelėje.

Mikrobiologiniu požiūriu, nebent atidarymo, paruošimo ir (arba) skiedimo metodas pašalina mikrobinio užteršimo riziką, paruoštą ir praskiestą tirpalą (1 paruoštą flakoną praskiestą ne mažesniu kaip 100 ml infuzinio tirpalo tūriu) reikia suvartoti nedelsiant. 
Jei tirpalas nesuvartojamas nedelsiant, už laikymo trukmę ir sąlygas prieš vartojant atsako vartotojas.

	Injekcija į veną
	Stabilumo laikotarpis 25 °C temperatūroje

	Injekcinis vanduo (pagal Europos farmakopėją)
	2 valandos

	Natrio chlorido 9 mg/ml (0,9 %) tirpalas
	2 valandos

	Sudėtinis natrio chlorido injekcinis tirpalas (Ringerio tirpalas)
	2 valandos

	Sudėtinis natrio laktato tirpalas infuzijai į veną (Ringerio laktato tirpalas, Hartmano tirpalas)
	2 valandos

	0,3 % kalio chlorido ir 0,9 % natrio chlorido tirpalas infuzijai į veną
	2 valandos



	Tirpalas infuzijai į veną
	Stabilumo laikotarpis 5 °C temperatūroje

	Injekcinis vanduo (pagal Europos farmakopėją)
	8 valandos

	Natrio chlorido 9 mg/ml (0,9 %) tirpalas infuzijai į veną
	8 valandos



Amoxicillin/Clavulanic acid Antibiotice tirpalų stabilumas priklauso nuo koncentracijos. Jei reikia vartoti labiau koncentruotus tirpalus, stabilumo laikotarpį reikia atitinkamai pakoreguoti.

Amoxicillin/Clavulanic acid Antibiotice yra mažiau stabilus infuziniuose tirpaluose, kurių sudėtyje yra gliukozės, dekstrano ar bikarbonato. Todėl paruošto Amoxicillin/Clavulanic acid Antibiotice tirpalo negalima pilti į tokius infuzinius tirpalus.























